У Вікіпедыі ёсць артыкулы пра іншых асоб з прозвішчам Качан.

**Уладзімір Уладзіміравіч Качан** (14 лістапада 1958, Гродна) — беларускі жывапісец-манументаліст.

Біяграфія
---------

Першыя мастацкія навыкі атрымаў у студыі выяўленчага мастацтва гродзенскага «Палацу хімікаў» у мастака і выкладчыка Гары Канстанцінавіча Мазурава. У 1982 годзе паспяхова здаў уступныя экзамены ў Беларускі дзяржаўны тэатральна-мастацкі інстытут, дзе яго настаўнікам быў вядомы беларускі мастак Гаўрыла Вашчанка.

У 1987 годзе атрымаў Дыплом з адзнакай выдатна i вылучэнне на медаль Акадэміі мастацтваў СССР у Ленінградзе. З 1987 жыве і працуе ў Гродне. З'яўляецца сябрай Беларускага Згуртавання мастакоў, сябрай Амерыканскай партрэтнай Асацыяцыі (Portrait Society of America).
Узнагароджаны граматамі і дыпламамі Беларускага Сгуртавання мастакоў, Памятным знакам «2000-годдзя хрысціянства», ганаровай граматай Міністэрствы культуры Рэспублікі Беларусь. Таксама З'яўляецца лаўрэатам прэміі Ленінскага камсамола Рэспублікі Беларусь і лаўрэат прэміі «За творчыя дасягненні ў вобласці культуры і мастацтвы» у намінацыі «Лепшы мастак».

Жонка Ірына — аўтар канцэпцыі і кіраўнік Музея гісторыі пажарнай службы Гродна. Брат Анатоль — вядомы гарадзенскі журналіст (памёр у 2004).

Творчасць
---------

Выяўленчы лад твораў Уладзіміра Качана характарызуецца абагульненай манументалізацыяй і амаль рэльефнай пластыкай жывапісных рашэнняў. Асацыятыўныя вобразныя структуры перасякаюцца з рэальнымі жыццёвымі формамі. Мастак па-свойму інтэрпрэтуе вядомыя сюжэты з сусветнай міфалогіі, мастацтва, сакральнай гісторыі. У сваёй творчасці ён імкнецца спасцігнуць культурныя коды майстроў еўрапейскай жывапісу розных стагоддзяў, сцвярджаючы візуальную магчымасць сузірання падсвядомасці, выкарыстоўвае філасофскія алегорыі, экспрэсіўныя стылізацыі, ажыццяўляючы з дапамогай сродкаў мастацкай выразнасці пошукі звышнатуральнага ў паўсядзённай рэчаіснасці.

Уладзімір Качан на адкрыцці юбілейнай выставы ў Гродзенскай выставачнай зале, 15 лістапада 2018 г.Уладзімір Качан на адкрыцці юбілейнай выставы ў Гродзенскай выставачнай зале, 15 лістапада 2018 г.
Частая тэматыка прац Уладзіміра Качана: гістарычныя постаці, героі, легенды, міфічныя сюжэты. Ён аўтар партрэтаў знакавых постацей гісторыі Гродна і Беларусі: Усавалада Гарадзенскага, Давыда Гарадзенскага, Стэфана Баторыя, Казіміра Ягелончыка, Боны Сфорца, Васіля Быкава і іншых.

*«У яго вельмі розная тэматыка, але кожная работа адрозніваецца філасофскай глыбіней. Ён адлюстроўвае свет праз глыбокія мастацкія вобразы, апелюе да міфічных і рэлігійных сюжэтаў. Ён уздымае культурныя коды і па новаму асэнсоўвае іх. Мы глядзім і адчуваем, што гэты чалавек хвалюецца за тое, што адбудзецца на яго радзіме, у тым ліку ў горадзе Гродна»*, — казала пра творчасць Качана гродзенская мастацтвазнаўца Марына Загідуліна.

Акрамя жывапісу стварае вітражы, роспісы, фрэскі, мазаікі, фотакалажы, праектуе вырабы з металу, эксперыментуе з digital art.

### Мастацкія праекты

* 1997—1998 — партрэтная галерэя для Гродзенскага гарвыканкама (ХII-ХХ ст.) «Мэрыя-2000» (14 твораў жывапісу);
* 1999 — да 100-годдзя Гродзенскай Епархіі 15 партрэтаў цыклу «Свяціцеляў зямлі Гарадзенскай»;
* 2000—2002 — партрэтная галерэя губернатараў Гродна з 1802 по 2002 гады (23 твора);
* 2004—2005 — партрэтная галерэя кіраўнікоў Нацыянальнага банка Рэспублікі Беларусь (17 твораў);
* 2006—2007 — партрэтная галерэя рэктараў і прафесараў Гродзенскага медыцынскага ўніверсітэта (63 твора);
* 2007—2008 — партрэтная галерэя рэктараў і прафесараў Гродзенскага аграрнага ўніверсітэта (32 твора);
* 2009—2010 — партрэтная галерэя рэктараў і прафесараў Гродзенскага дзяржаўнагаўніверсітэта (16 твораў);
* 2008 — манументальны роспіс «Вогнеборцы – гісторыя і традыцыі мужнасці» на фасадзе Музея гісторыі пажарнай службы Гродна
* 2009 — праект «АртЭвалюцыя», галерэя Тызенгаўза, Гродна;
* 2010 — цыкл партрэтаў «Лікі Нацыі» да Фестывалю Нацыянальных культур у Гродне (10 твораў).
* 2015 — удзел у праекце «Дыялог эпох. Інтэрпрэтацыі», 13 — 31 сакавіка, карцінная галерэя Г. Х. Вашчанкі, Гомель

* «Дыялог эпох. Інтэрпрэтацыі»
* «Каляды з Інфантай», 2010. Палатно, акрыл. 120 х 80 см«Каляды з Інфантай», 2010. Палатно, акрыл. 120 х 80 см
* «Art Messia ХХI», 2015. Палатно, акрыл. 100 х 120 см «Art Messia ХХI», 2015. Палатно, акрыл. 100 х 120 см

### Працы ў гарадской прасторы Гродна

Манументальныя роспісы, муралы і скульптуры паводле эскізаў Уладзіміра Качана можна знайсці ў розных месцах Гродна. У 2008 годзе ён упрыгожыў роспісам «Вогнеборцы – гісторыя і традыцыі мужнасці» фасад Музея гісторыі пажарнай службы Гродна. 

* Манументальны роспіс «Вогнеборцы – гісторыя і традыцыі мужнасці» на фасадзе Музея гісторыі пажарнай службы ГроднаМанументальны роспіс «Вогнеборцы – гісторыя і традыцыі мужнасці» на фасадзе Музея гісторыі пажарнай службы Гродна

Памятны знак да 165-годдзя пажарнай службы Беларусі ля Гродзенскага абласнога ўпраўлення МНС
У 2018 паводле эксіза Качана быў выкананы памятны знак да 165-годдзя пажарнай службы Беларусі, усталяваны ля Гродзенскага абласнога ўпраўлення МНС.

У 2023 годзе да святкавання Дня горада ў Гродне адкрылі мурал аўтарства Уладзіміра Качана з сюжэтамі, прысвечанымі гісторыі Гродна і паляванню. На мурале выяўленыя гродзенскія замкі, беларуская шляхта, алень святога Губерта і ўласна святы Губерт. Гэта адзін з самых вялікіх муралаў у Беларусі - ён займае плошчу каля 430 кв.м..

### Нерэалізаваныя прапановы

Уладзімір Качан вядомы ў Гродне сваімі прапановамі па ўпрыгожанні гарадской прасторы, якія ён скіроўвае да грамадскасці і адміністрацыі горада. Многія з іх застаюцца нерэалізаванымі.

У 2019 годзе прапаноўваў размясціць на сценах шматпавярховых дамоў муралы ў выглядзе традыцыйнай беларускай выцінанкі, партрэтаў дзеячоў культуры і пісьменнікаў, звязаных з Гроднам. Праект застаўся на ўзроўні ідэі.

У 2020 годзе прапаноўваў усталяваць у Гродне крыж-абярэг ад каранавіруса каля драмтэатра. Сцвярджаў, што праект такога памятнага крыжа на месцы страчаных храмаў зацвердзіла яшчэ папярэдняя адміністрацыя горада, але ён так і не быў рэалізаваны з-за адсутнасці фінансавання.

Зноскі
------

1. ↑  Сайт Гродна. Мастак Уладзімір Качан
2. ↑  Гродненские художники о своей первой студии при Дворце культуры химиков (руск.). *zviazda.by* (30 мая 2022). Праверана 3 студзеня 2024.
3. ↑  Газета «Рэспубліка». 120 прыступак уверх Архівавана 27 лістапада 2014.
4. ↑  «Гродзенская праўда». Інтэрв'ю з мастаком Уладзімірам Качаном Архівавана 26 лістапада 2014.
5. ↑  Газета «Культура». Інтэлектуальная АРТэвалюцыя
6. ↑  40 лет творчества: лики нации, фрески и фотографика. Юбилейная выставка Владимира Качана (руск.). *grodnonews.by*. Праверана 3 студзеня 2024.
7. ↑  *Новік, Ірына*. Мастак гродзенскіх герояў і легенд Уладзімір Качан адзначыў 60-годдзе юбілейнай выставай  (бел.). *Hrodna.life* (16 лістапада 2018). Праверана 3 студзеня 2024.
8. ↑  40 лет творчества: лики нации, фрески и фотографика. Юбилейная выставка Владимира Качана (руск.). *grodnonews.by*. Праверана 3 студзеня 2024.
9. ↑  Газета Гродна. Інтэрв'ю з мастаком Архівавана 24 лістапада 2014.
10. ↑  Урачыстае адкрыццё галерэі прафесараў універсітэта Архівавана 28 лістапада 2014.
11. 1 2  *САЛІДАРНАСЦЬ* «В Гродно знаменитая Джоконда перевоплотилась в сотрудницу МЧС»  (руск.)
12. ↑  Газета «Культура». Інтэлектуальная АртЭвалюцыя
13. ↑  Селфи на фоне «Адама и Евы». В Гомеле открылась выставка современного искусства.  (руск.) Архівавана 24 верасня 2015.
14. ↑  *Кулевіч, Руслан*. Памятны знак каля абласнога МНС будзе адбіваць час міжваенным званом  (бел.). *Hrodna.life* (2 жніўня 2018). Праверана 3 студзеня 2024.
15. ↑  У цэнтры Гродна адкрылі новы гіганцкі мурал  (бел.). *Hrodna.life* (7 верасня 2023). Праверана 3 студзеня 2024.
16. ↑  Шматпавярховікі ў Гродне хочуць упрыгожыць выцінанкай  (бел.). *Hrodna.life* (10 верасня 2019). Праверана 3 студзеня 2024.
17. ↑  Гродзенскі мастак прапануе ўсталяваць крыж-абярэг ад каранавіруса  (бел.). *Hrodna.life* (14 красавіка 2020). Праверана 3 студзеня 2024.
18. ↑  *Кулевіч, Руслан*. Што было на месцы драмтэатра? Глядзі віртуальную рэканструкцыю кляштара бернардынак  (бел.). *Hrodna.life* (3 студзеня 2020). Праверана 3 студзеня 2024.

Спасылкі
--------

* «Вечерний Гродно». Гродненский художник предлагает поставить на Советской площади скульптуру Стефана Батория.  (руск.) Архівавана 29 лістапада 2014.
* «Вечерний Гродно». Узнай себя на портрете. (руск.) Архівавана 29 лістапада 2014.
* Газета «Культура». Калі помнік для Гродна, дык які?
* Газета «Салідарнасць». У Гродне Джаконда пераўтварылася ў супрацоўніцу МЗС.  (руск.)
* Архівавана 23 лістапада 2014.